
ΑΠΟΦΑΣΕΙΣ 


Πολιτογράφηση Ομογενών Αλλοδαπών. 


( 1 ) 


Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ 

1.- Με τη Φ. 23137/35127/2000/30.1.2001 απόφαση του 
Υφυπουργού Εσωτερικών, Δημόσιας Διοίκησης και Απο¬ 


κέντρωσης, έγινε δεκτή η από 23.9.1998 αίτηση πολιτο¬ 
γράφησης της ομογενούς αλλοδαπής ΑΝΔΡΕΟΒΙΤΣ 
ΒΑΣΙΛΙΚΗΣ του ΜΑΡΚΟΥ, για την απόκτηση της Ελληνι¬ 
κής Ιθαγένειας. 

2. - Με τη Φ. 28095/2268/30.1.2001 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 3.12.1992 αίτηση πολιτο¬ 
γράφησης της ομογενούς αλλοδαπής ΠΑΝΤΑΖΗ ΔΕΣΠΩ 
του ΦΩΤΙΟΥ, για την απόκτηση της Ελληνικής Ιθαγένει¬ 
ας. 

3. - Μετη Φ. 29299/46516/2000/30.1.2001 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης, έγινε δεκτή η από 27.1.1993 αίτηση πολιτο¬ 
γράφησης της ομογενούς αλλοδαπής ΣΤΟΥΓΙΑΝΝΙΔΗ 
ΕΥΤΕΡΠΗ του ΠΑΝΤΕΛΗ, για την απόκτηση της Ελληνι¬ 
κής Ιθαγένειας. 

4. - Μετη Φ. 59068/46472/2000/30.1.2001 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης, έγινε δεκτή η από 11.9.1997 αίτηση πολιτο- 
γράφησηςτου ομογενούς αλλοδαπού ΓΟΥΡΔΟΥΚΗ ΗΛΙΑ 
του ΜΙΧΑΗΛ, για την απόκτηση της Ελληνικής Ιθαγένειας. 

5. - Μετη Φ. 63278/37840/2000/30.1.2001 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης, έγινε δεκτή η από 24.8.1999 αίτηση πολιτο¬ 
γράφησης της ομογενούς αλλοδαπής ΒΑΡΚΑΡΟΛΗ 
ΝΑΝΣΙ -ΕΙΡΗΝΗΣ του ΙΩΑΝΝΗ για την απόκτηση της Ελ¬ 
ληνικής Ιθαγένειας. 

Ο ΥΦΥΠΟΥΡΓΟΣ 

Κ. ΚΑΪΣΕΡΛΗΣ 
-♦- 

Αριθ. 4216/Β. 269 (2) 

Ρύθμιση οφειλών κτηνοτροφικών - πτηνοτροφικών 
επιχειρήσεων. 

Ο ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

1. Τον Ν. 1266/82 « Περί Οργάνων ασκήσεωςτης Νομι¬ 
σματικής, Πιστωτικής και Συναλλαγματικής Πολιτικής και 
άλλες διατάξεις». 

2. Την πράξη του Διοικητή της Τράπεζας Ελλάδος 

αριθμ. 1620/5.10.89 «Ρυθμίσεις Οφειλών από τραπεζικό 
δανεισμό». 

3. Το Ν. 128/75, όπως ισχύει« περίτροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος». 

4. Την ανάγκη εξυγίανσης των κτηνοτροφικών και πτη- 
νοτροφικών επιχειρήσεων της Χώρας, αποφασίζουμε: 

1. Από το σύνολο των υφισταμένων ληξιπροθέσμων ή μη 
οφειλών στις 31.12.2000 των κτηνοτροφικών και πτηνο- 
τροφικών επιχειρήσεων η Αγροτική Τράπεζα (ΑΤΕ) θα δια¬ 
γράψει ποσοστό τόκων υπερημερίας, ώστε οι εναπομεί- 
ναντες τόκοι υπερημερίας να εξασφαλίζονται πλήρως από 
τις εμπράγματες διασφαλίσεις των πελατών τους. Το σύ¬ 
νολο των τόκων που θα διαγραφούν θα βαρύνει το λογα¬ 
ριασμό του Ν. 128/75. 

2. Μετά την αφαίρεση του ως άνω ποσού το υπόλοιπο 
των οφειλών ρυθμίζεται και θα αποτελέσει ένα νέο δάνειο 
διάρκειας (15) δεκαπέντε ετών. Το επιτόκιο του νέου αυ¬ 
τού δανείου ορίζεται ίσο με το εκάστοτε βασικό επιτόκιο 
δανεισμού για την αντίστοιχη κατηγορία ενήμερων δανεί- 
ωντηςΑΤΕ. Γιατην νέα ρύθμιση παρέχεται η εγγύηση του 
Ελληνικού Δημοσίου σύμφωνα με τις διατάξεις του Ν. 
2322/95. 

3. Στην παρούσα ρύθμιση υπάγονται και τυχόν ανεξό¬ 
φλητα υπόλοιπα βεβαιωμένων οφειλών στις ΔΟΥ λόγω 
κατάπτωσης της εγγύησης του Ελληνικού Δημοσίου από 
δάνεια των παραπάνω επιχειρήσεων που ρυθμίστηκαν με 
παλαιότερες αποφάσεις, ύστερα από επαναφορά τους 
στην ΑΤΕ. Η Α.Τ.Ε. ως εντολοδόχος του Ελληνικού Δημο¬ 
σίου υποχρεούται να επιστρέφει στο Ελληνικό Δημόσιο 
το τυχόν ποσό των οφειλών αυτών που θα εισπράξει από 
τις επιχειρήσεις στα πλαίσια της ρύθμισης της παρούσης 
παραγράφου. 

4. ΠΡΟΫΠΟΘΕΣΕΙΣ: 

Οι προϋποθέσεις για την υπαγωγή των επιχειρήσεων 
στις ρυθμίσεις της παρούσης είναι: 

α) Οι επιχειρήσεις να λειτουργούσαν καθ’ όλη τη διάρ¬ 
κεια των ετών 1999 και 2000. Δεν υπάγονται επιχειρήσεις 
που έχουν υπαχθεί ή διέπονται από τις διατάξεις των Νό¬ 
μων 2000/91,1386/83, 1892/90. 

β) Οι επιχειρήσεις να είναι βιώσιμες μετά τη ρύθμιση. Η 
βιωσιμότητα θα κρίνεται από την ΑΤΕ. 

γ) Ποσά που έχουν καταβληθεί με βάση προηγούμενες 
ρυθμίσεις δεν αναζητούνται. 

5. Η δαπάνη που προκαλείται από τις διατάξεις της πα¬ 
ρούσας απόφασης το ύψος της οποίας δεν είναι δυνατόν 
να προσδιορισθεί, θα βαρύνει το λογαριασμό του Ν. 
128/75, ο οποίος δημιουργείται από την παρακράτηση επί 
των χορηγήσεων των Τραπεζών με σκοπό την επιδότηση 
επιτοκίων δανείων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 2001 

Ο ΥΠΟΥΡΓΟΣ 

Γ. ΠΑΠΑΝΤΩΝΙΟΥ 


Αριθ. 2/6943/0022 (3) 

Τ ροποποίηση της 2/69821/0022/8.11.2000 κοινής απόφα¬ 
σης Υπουργών Οικονομικών και Ανάπτυξης με θέμα 
«Καθορισμός αμοιβής Προέδρου Δ.Σ. των Σχολών 
Τουριστικής Εκπαίδευσης». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις της παρ. 7 του άρθρου 11 του Ν. 
2837/2000 «Ρύθμιση θεμάτων ανταγωνισμού, Ρυθμιστι¬ 
κής Αρχής Ενέργειας, Τουρισμού και άλλες διατάξεις» 
(ΦΕΚ 178/Α/3.8.2000). 

2. Τις διατάξεις του άρθρου 12του Ν.Δ. 3594/1956 «πε¬ 
ρί τροποποιήσεως και συμπληρώσεως της περί Σχολής 
Τουριστικών Επαγγελμάτων Νομοθεσίας», όπως έχει 
τροποποιηθεί και ισχύει σήμερα. 

3. Το Π.Δ. 27/96 «Συγχώνευση των Υπουργείων, Τουρι¬ 
σμού, Βιομηχανίας, Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης» (ΦΕΚ 196/Α/96) σε συν¬ 
δυασμό με το Π.Δ. 365/97 «Διατήρηση εποπτείας 
Ν.Π.Δ.Δ. από το Υπουργείο Ανάπτυξης» (ΦΕΚ241/Α/97). 

4. Το Π.Δ. 143/13.4.2000 «Διορισμός Υπουργών, Ανα¬ 
πληρωτή Υπουργού και Υφυπουργών» (ΦΕΚ 
122/Α/13.4.2000). 

5. Τη με αριθμό Τ/3869/3.10.2000 απόφαση Υπουργού 
Ανάπτυξης «Συμπλήρωση Διοικητικού Συμβουλίου Σχολών 
Τουριστικής Εκπαίδευσης» (ΦΕΚ 243/ΝΠΔΔ/6.10.2000). 

6. Τη με αριθμό 1039386/441/Α0006/21.4.2000 Κοινή 
Απόφαση του Πρωθυπουργού και του Υπουργού Οικονο¬ 
μικών «περί ανάθεσης αρμοδιοτήτων στους Υφυπουρ¬ 
γούς Οικονομικών». 

7. Τις διατάξεις του άρθρου 29Α του Ν. 1558/85 προ- 
στεθέντες δια του άρθρου 27 του Ν. 2081/92 όπως συ¬ 
μπληρώθηκε με το άρθρο 1 παρ. 2α του Ν.2469/1997 
(ΦΕΚ38/Α). 

8. Τις διατάξεις του άρθρου 40 του Ν. 849/78. 

9. Τη με αριθ. 2/69821/0022/8.11.2000 (ΦΕΚ 1414/Β) 
κοινή Απόφαση των Υπουργών Οικονομικών και Ανάπτυ¬ 
ξης με θέμα «Καθορισμός Αμοιβής Προέδρου Δ.Σ. των 
Σχολών Τουριστικής Εκπ/σης». 

10. Το γεγονός ότι από την απόφαση αυτή θα προκύψει 
πρόσθετη δαπάνη ύψους 600.000 δρχ. για το έτος 2000 και 
2.400.000 δρχ. περίπου για κάθε ένα από τα έτη 2001 και 
2002 η οποία θα καλυφθεί από τον ΚΑΕ 0264 του προϋπο¬ 
λογισμού των Σ.Τ. Ε. των αντίστοιχων οικονομικών ετών. 

11. Το γεγονός ότι ο Πρόεδρος του Διοικητικού Συμ¬ 
βουλίου έχει την εποπτεία όλων των Υπηρεσιών και εκ¬ 
παιδευτηρίων των Σχολών Τουριστικής Εκπαίδευσης, εκ¬ 
προσωπεί τις Σχολές έναντι όλων των τρίτων, έχει την ευ¬ 
θύνη των πληρωμών, την οικονομική διαχείριση των 
σχολών και την ευθύνη λειτουργίας του Διοικητικού Συμ¬ 
βουλίου και υλοποίησης των αποφάσεών του, αποφασί¬ 
ζουμε: 

1. Τροποποιούμε τη με αριθ.2/69821/0022/8.11.2000 
κοινή Απόφαση των Υπουργών Οικονομικών και Ανάπτυ¬ 
ξης ως προςτο ύψος της μηνιαίας αποζημίωσηςτου Προ¬ 
έδρου του Διοικητικού Συμβουλίου των Σχολών Τ συριστι¬ 
κής Εκπ/σης Τάτσου Νικόλαου το οποίο καθορίζεται στο 
ποσό του ενός εκατομμυρίου τριακοσίων χιλιάδων 
(1.300.000) δρχ. 

2. Κατάταλοιπάη μεαριθ.2/69821/0022/8.11.2000από¬ 
φαση ισχύει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2001 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΑΝΑΠΤΥΞΗΣ 

Γ. ΔΡΥΣ Ν. ΧΡΙΣΤΟΔΟΥΛΑΚΗΣ 

-♦- 

Αριθ. 2/3317/0022 (4) 

Καθορισμός αμοιβής Μελών Επιτροπής Εμπειρογνωμό¬ 
νων στα πλαίσια της ανάθεσης της μελέτης «Φωτεινής 
σηματοδότησης για το Νομό Αττικής» προς υποβοή¬ 
θηση στην μόρφωση γνώμης της Επιτροπής επιλογής 
μελετητών η οποία έχει συσταθεί με την Απόφαση 
Δ17α/06/6/Φ.2.5/24.1.2000 του Υπουργού ΠΕ.ΧΩ.Δ.Ε. 
(έργο 9768005 ΣΑΕ 068). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

Τις διατάξεις: 

1. Του Ν. 1558/85 «Κυβέρνηση και Κυβερνητικά Οργα¬ 
να» (ΦΕΚ 137Α/26.7.85) 

2. Του Π.Δ. 69/88 «Για τον Οργανισμό της Κεντρικής 
Υπηρεσίας της Γ.Γ.Δ.Ε.» όπως τροποποιήθηκε και συ¬ 
μπληρώθηκε μετά Π.Δ. 340/90,293/91,335/92 και 167/92, 
καθώς και των σχετικών εγκυκλίων εφαρμογής τους. 

3. Του Ν. 1418/84 «Δημόσια Εργα και ρυθμίσεις συνα¬ 
φών θεμάτων», όπως ισχύει σήμερα. 

4. Της λοιπής Νομοθεσίας Εκτελέσεως Δημοσίων Ερ¬ 
γων. 

5. Του Ν. 1959/91 «Για τις Οδικές Μεταφορές, τις Επι¬ 
κοινωνίες και άλλες διατάξεις». 

6. Του Π.Δ. 71/93 (ΦΕΚ-30Α/11.3.93) «Καθορισμός αρ¬ 
μοδιοτήτων που διατηρούνται από τον Υπουργό και τις 
Περιφερειακές Υπηρεσίες της ΓΓΔΕ/ΥΠΕΧΩΔΕ». 

7. Της αρ. πρωτ. Δ17α/10/30/Φ.2.2.1 (ΦΕΚ 664 
Β724.5.2000) (άρθρο 1) Απόφασης του Πρωθυπουργού 
και του Υπουργού ΠΕΧΩΔΕ με την οποία ανατέθηκε η 
άσκηση αρμοδιοτήτων του Υπουργού Περιβάλλοντος, 
Χωροταξίας και Δημοσίων Εργων στους Υφυπουργούς 
Περιβάλλοντος Χωροταξίας και Δημοσίων Εργων Αθανά¬ 
σιο Αλευρά και Ηλία Ευθυμιόπουλο. 

8. Της αρ. πρωτ. Δ17α/01 /79/Φ.2.2.1 /24.8.89 Απόφασης 
«Περί μεταβίβασης αρμοδιοτήτων Υπουργού Περιβάλλο¬ 
ντος Χωροταξίας και Δημοσίων Εργων στο Γ ενικό Γ ραμ- 
ματέα και στους Προϊσταμένους των Δ/νσεων και των 
Τμημάτωντης Κεντρικής Υπηρεσίας της Γενικής Γραμμα- 
τείας Δημοσίων Εργων του ΥΠΕΧΩΔΕ». 

9. Της αριθ. Δ16α/04/773/29.11.90 Κοινής Απόφασης 
του Υπουργού Προεδρίας καιτου Αν. Υπουργού ΠΕΧΩΔΕ 
«Περί εξαιρέσεως Διοικητικών Πράξεων ή εγγράφων από 
τον κανόνα των τριών Υπογραφών». 

10. Τις διατάξεις του αρ. 40 του Ν.849/78, όπως συ¬ 
μπληρώθηκε με το αρ.δτου Ν. 2129/93. 

11. Την αρ. 2/74260/0004/15.10.99 κ.υ.α. με θέμα:»Με¬ 


ταβίβαση εξουσίας υπογραφής σύμφωνα με το αρ.7 
παρ.1 του Ν. 1943/91». 

Αφού λάβαμε υπόψη: 

1. Τις διατάξεις του Ν. 716/1977 «Περί μητρώου μελε¬ 
τητών και αναθέσεως και εκπονήσεως μελετών». 

2. Τις διατάξεις του Π.Δ. 194/1979 «Περί εκτελέσεως 
των άρθρων 11 και επόμενα του Ν. 716/1977 περί μητρώ¬ 
ου μελετητών και αναθέσεως και εκπονήσεως μελετών» 
και ιδιαίτερα τις διατάξεις του άρθρου 2 αυτού. 

3. Την απόφαση Δ17α/06/6/Φ.2.5/24.1.2000 του Υπουρ¬ 
γού ΠΕ.ΧΩ.Δ.Ε. «Περί συγκρότησης Επιτροπής επιλογής 
μελετητών, για μελέτες έργων που η ανάθεσή τους γίνε¬ 
ται με μέριμνα των κεντρικών Υπηρεσιών της Γενικής 
Γραμματείας Δημοσίων Έργων». 

4. Το έγγραφο μεαρ. πρωτ. οικ.1145/5.9.2000 του Προ¬ 
έδρου της Επιτροπής επιλογής μελετητών. 

5. Την από 21.6.2000 πρόσκληση εκδήλωσης ενδιαφέ¬ 
ροντος για την ανάθεση της μελέτης «Φωτεινής σηματο¬ 
δότησης για το Νομό Αττικής» σύμφωνα με την Κοινοτική 
οδηγία 92/50/ΕΟΚ (Τύπος Β, παρ/μα III, ανοιχτή διαδικα¬ 
σία) , όπως τροποποιήθηκε με την οδηγία 97/52/Ε.Κ. 

6. Την απόφαση 2370/20.9.2000 του Υπουργού 
ΠΕ.ΧΩ.Δ.Ε. «Περί συγκρότησης Επιτροπής Εμπειρογνω¬ 
μόνων στα πλαίσια της ανάθεσης της μελέτης» Μελέτη 
Φωτεινής σηματοδότησης για το Νομό Αττικής», προς 
υποβοήθηση στη διαμόρφωση γνώμης της Επιτροπής 
επιλογής Μελετητών σύμφωνα με την 
Δ17/α/06/6/Φ.2.5/24.1.2000. 

7. Την ΣΑΕ 068, αρ. έργου 9768005, στην οποία συμπε- 
ριλαμβάνεταιτο έργο «Μελέτη φωτεινής σηματοδότησης 
για το Νομό Αττικής». 

8. Την Δ9/11235/2.6.2000 Απόφαση του Υπουργού 
ΠΕ.ΧΩ.Δ.Ε. για έγκριση διάθεσης πίστωσης 259.600.000 
δρχ σε βάρος της ΣΑΕ 068 για την εκτέλεση του έργου. 

9. Το από 9.10.2000 Πρακτικό της εν θέματι Επιτροπής 
με το οποίο υποβλήθηκε το έργο της, στο Πρόεδρο της 
Επιτροπής επιλογής Μελετητών, και επειδή: 

1. Οι εργασίες της Επιτροπής ολοκληρώθηκαν από 
22.9.2000 μέχρι 9.10.2000 μετά από πολύωρες καθημερι¬ 
νές συνεδριάσεις λόγω του επείγοντος. 

2. Στις εργασίες της Επιτροπής συμμετείχαν ανελλιπώς 
όλα τα τακτικά μέλη της και συγκεκριμένα οι: Θεοφίλης 
Ιωάννης, Πολ. Μηχ. με Α' β, Προϊστάμενος Γραφείου Κυ¬ 
κλοφορίας 2004, Φωτεινής Σηματοδότησης και Τηλεματι¬ 
κής 2004, ως Πρόεδρος, Παπαμεντζελόπουλος Σπύρος, 
Μηχ/γος Ηλ/γος με Α' β υπάλληλος στη ΔΚΕΣΟ, μέλος, 
Ιωάννου Αχιλλέας, Τηλεπικοινωνιακός Μηχ/κος, εκπρό¬ 
σωπος του ΟΤΕ, Μπάστος Γεώργιος, Πολιτικός Μηχ/κος 
Ιδιώτης, μέλος, με την Γραμματειακή υποστήριξη της 
Γρεντζελιά Βασιλικής, Διοικ. Λογ. Με Α' β στη ΔΜΕΟ της 
ΓΓΔΕ/ΥΠΕΧΩΔΕ. 

3. Η επιτροπή προέβη στην αξιολόγηση των Τεχνικών 
Προσφορών, στην διατύπωση των απόψεων και στη σύ¬ 
νταξη Πρακτικών, για την υποβοήθηση στο έργο της επι¬ 
τροπής Επιλογής Μελετητών για την ανάθεση του έργου. 

4. Όλα τα μέλη της επιτροπής συμμετείχαν αδιάλειπτα 
στις συνεδριάσεις και εργάστηκαν εξίσου τόσο κατά τις 
συνεδριάσεις όσο και μεμονωμένα για την ολοκλήρωση 
του έργου του θέματος πέραν των εργασίμων ωρών & 
ημερών της υπηρεσίας. 

5. Σύμφωνα με το άρθρο 5 του Ν. 2229/94 όπως τροπο¬ 
ποιήθηκε και ισχύει με τον Ν. 2338/99 είναι δυνατή η χο¬ 
ρήγηση αμοιβής στα Μέλη της επιτροπής εφ’ όσον το έρ¬ 
γο είναι ειδικό και σημαντικό εν όψει και των Ολυμπιακών 
Αγώνων του 2004. 

6. Οι πιστώσεις για την αμοιβή των Μελών της Επιτρο¬ 
πής Εμπειρογνωμόνων για την ανάθεση του εν λόγω έρ¬ 
γου, βαρύνουντο ενάριθμο έργο 9768005, ΣΑΕ 068, απο¬ 
φασίζουμε: 

1. Καθορίζουμε την αμοιβή για τα μέλη της Επιτροπής, 
τον Πρόεδρο αυτής και την Γραμματέα για την απασχό¬ 
λησή της ως εξής: 

Α. Γιατον Πρόεδρο και τα μέλη της επιτροπής, εβδομή¬ 
ντα πέντε χιλιάδες δρχ. (75.000) για έναν έκαστο. 

Β. Γ ια την Γ ραμματέα της Επιτροπής Γ ρεντζελιά Βασι¬ 
λική, τριάντα πέντε χιλιάδες δρχ, (35.000). 

2. Εγκρίνουμε συνολική πίστωση για την κάλυψη της 
ανωτέρω δαπάνης το ποσό των τριακοσίων τριάντα πέντε 
χιλιάδων δρχ. (335.000). 

3. Η πίστωση θα βαρύνει το έργο 9768005 της ΣΑΕ 068 
με ποσό τριακοσίων τριάντα πέντε χιλιάδων δρχ. 
(335.000) για την κάλυψη των αμοιβών των παρακάτω με¬ 
λών Δημοσίων υπαλλήλων και ιδιωτών: 

Α) Θεοφίλη Ιωάννη (75.000) δρχ. 

Β) Παπαμεντζελόπουλου Σπύρου (75.000) δρχ. 

Γ) Ιωάννου Αχιλλέα (75.000) δρχ. 

Δ)Μπάστου Γεωργίου (75.000) δρχ. 

Ε) Γ ρεντζελιά Βασιλική (35.000) δρχ. 

4. Εγκρίνουμε η καταβολή της ανωτέρω αμοιβής να γί¬ 
νει με ευθύνη της Δ/νσης Προγράμματος Προτύπων & 
Διεθνών Σχέσεων (Δ11) της ΓΓΔΕ και από υπόλογο που θα 
ορίσει η Δ/νση αυτή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 31 Ιανουάριου 2001 
Οι Γ ενικοί Γ ραμματείς 

Δημοσιονομικής Πολιτικής Δημοσίων Έργων 

Υπουργείου Οικονομικών Υπ. Περιβάλλοντος, Χωροταξίας 

και Δημοσίων Έργων 

I. ΚΟΥΣΟΥΛΑΚΟΣ I. ΧΡΥΣΙΚΟΠΟΥΛΟΣ 


-♦- 

Αριθ. 2/3364/0022 (5) 

Καθορισμός αμοιβής της Επιτροπής Εισήγησης για Ανά¬ 
θεση του έργου «Επέκταση Αεροσταθμού στον Κρατι¬ 
κό Αερολιμένα Ηρακλείου ΚΑΖΑΝΤΖΑΚΗΣ». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

Τις διατάξεις: 

1. Του άρθρου 29Ατου Ν. 1558/85 «Κυβέρνηση και Κυ¬ 
βερνητικά Όργανα», όπως προστέθηκε με το άρθρο 27 
του Ν. 2081/92 καιαντικαταστάθηκε με το άρθρο 1 του Ν. 
2469/97. 

2. Του Π.Δ. 69/1988 «Περί Οργανισμού της Γ.Γ.Δ.Ε.του 
Υ.ΠΕ.ΧΩ.Δ.Ε.» όπως έχει τροποποιηθεί και ισχύει. 

3. Του Π .Δ. 215/97 (ΦΕΚ 167 Α/25.8.97) «Σύσταση Ειδι¬ 


κής Υπηρεσίας Δημοσίων Έργων για τη μελέτη και κατα¬ 
σκευή των έργων Αεροδρομίων Νοτίου Ελλάδος». 

4. Του Π.Δ. 71/93 (ΦΕΚ 30Α/11.3.1993) «Καθορισμός 
αρμοδιοτήτων που διατηρούνται από τον Υπουργό καιτις 
Περιφερειακές Αρχές ή όργανα διανομαρχιακού επιπέ¬ 
δου της Γ.Γ.Δ.Ε.του Υ.ΠΕ.ΧΩ.Δ.Ε.», καθώς και αυτές του 
Ν. 2503/97 (ΦΕΚ 107Α/30.5.97) «Διοίκηση, οργάνωση, 
στελέχωση της Περιφέρειας κλπ.». 

5. Του Ν.1418/84 «Δημόσια έργα και ρυθμίσεις συνα¬ 
φών θεμάτων», όπως έχει τροποποιηθεί, συμπληρωθεί 
και ισχύει. 

6. Του Π.Δ. 609/85 «Κατασκευή Δημοσίων Έργων», 
όπως ισχύει μετά την τροποποίηση και συμπλήρωσή του. 

7. Του ΠΔ 23/93 όπως τροποποιήθηκε με το ΠΔ 85/95. 

8. Των λοιπών ισχυουσών ρυθμίσεων για τα Δημ. Έργα. 

9. Του Ν.2362/95 περί Δημοσίου Λογιστικού και ειδικό¬ 
τερα της παρ.3 του άρθρου 22 του Νόμου αυτού. 

10. Του άρθρου 40 του Ν. 849/78, όπως συμπληρώθηκε 
με το άρθρο 8του Ν. 2129/93. 

11. Της αριθμ. 1107147/1239/0006Α/4.10.96 απόφασης 
με θέμα «Ανάθεση αρμοδιοτήτων του Υπουργού Οικονο¬ 
μικών στους Υφυπουργούς Οικονομικών». 

12. Της ΣΑΕ 077 Τομέα Πολιτικής Αεροπορίας του ΥΠΕ- 
ΘΟ. 

13. Της Απόφασης Δ16α/04/773/29.11.1990 του Υπουρ¬ 
γού Προεδρίας της Κυβέρνησης και του Υπουργού ΠΕ- 
ΧΩΔΕ «Περί εξαίρεσης διοικητικών πράξεων και εγγρά¬ 
φων από τον κανόνα των τριών υπογραφών». 

14. Της Κοινής Απόφασης Δ17α/10/30/Φ.2.2.1/23.5.2000 
(ΦΕΚ 664 Β724.5.2000) του Πρωθυπουργού και του Υπουρ¬ 
γού ΠΕ.ΧΩ.Δ.Ε, με θέμα «Ανάθεση αρμοδιοτήτων Υπουρ¬ 
γού ΠΕΧΩΔΕ στους Υφυπουργούς Περιβάλλοντος, Χωρο¬ 
ταξίας και Δημ. Έργων Αθ. Αλευρά και Ηλία Ευθυμιόπου- 
λο». 

15. Της υπ’ αριθμ. πρωτ. 2/74260/0004/15.10.99/ΚΥΑ 
Περί μεταβίβασης εξουσίας υπογραφών σύμφωνα με το 
άρθρο 7παρ. 1 του Ν. 1943/91. 

Αφού λάβαμε υπόψη: 

1. Την απόφαση αρ. Δ7/Γ/8469/1203/23.2.98 της ΥΠΑ με 
την οποία εγκρίθηκε η τεχνική μελέτη καθώς και οι τεχνι¬ 
κές περιγραφές - προδιαγραφές του έργου που αναφέ- 
ρεται στο θέμα. 

2. Την απόφαση αρ.223/α/15/6.5.98 του ΥΠΕΧΩΔΕ με 
την οποία το έργο χαρακτηρίσθηκε ως σημαντικό και ειδι¬ 
κό και εγκρίθηκε πίστωση 8.024.000.000 δρχ. από το ενά¬ 
ριθμο έργο 9677001 της ΣΑΕ 077 προς δημοπράτησή του 
με το σύστημα Μελέτη - Κατασκευή. 

3. Την απόφαση αρ. 243/α/15/6.5.98 του ΥΠΕΧΩΔΕ με 
την οποία εγκρίθηκαντα τεύχη δημοπράτησηςτου έργου 
του θέματος. 

4. Την αρ. 933/α/15/28.9.98 απόφαση του ΥΠΕΧΩΔΕ με 
την οποία συστάθηκε η Επιτροπή Εισήγησης για Ανάθεση 
του έργου του θέματος. 

5. Το αρ. 921/α/15/30.9.98 έγγραφο της Προϊσταμένης 
Αρχής με το οποίο διαβιβάσθηκαν στην Επιτροπή Εισή¬ 
γησης για Ανάθεση οι προσφορές των δέκα (10) διαγωνι- 
ζομένων που μετείχαν στο διαγωνισμό καθώς και τα λοι¬ 
πά στοιχεία που απαιτούνται για το έργο της Επιτροπής. 

6. Την αρ. 541/α/15/10.7.2000 απόφαση ΥΠΕΧΩΔΕ με 

την οποία εκδικάσθηκαν οι αντιρρήσεις που υποβλήθη¬ 
καν σχετικά με την αξιολόγηση των προσφορών. 

7. Τα Πρακτικά (τρία συνολικά) της Επιτροπής εισήγη¬ 
σης για Ανάθεση του ως άνω έργου. 

8. Την Απόφαση αριθ. 1423/α/15/3.8.2000 του Υπουρ¬ 
γού ΠΕΧΩΔΕ, με την οποία εγκρίθηκε το αποτέλεσμα του 
διαγωνισμού, και επειδή: 

1. Όπως προκύπτει από τα πρακτικά της Επιτροπής Ει¬ 
σήγησης για Ανάθεσης του έργου: 

α) Η Επιτροπή κατ’ αρχήν προέβη στην αποσφράγιση, 
καταγραφή και στη συνέχεια στην αξιολόγηση/βαθμολό- 
γηση όλων των τεχνικών προσφορών των διαγωνιζομέ- 
νων, σύμφωνα με τους όρους της Διακήρυξης Δημοπρα¬ 
σίας και των λοιπών τευχών δημοπράτησης του έργου. 

β) Επίσης η Επιτροπή προέβη στην εξέταση των αντιρ¬ 
ρήσεων που υποβλήθηκαν κατά του σταδίου αξιολόγη¬ 
σης των τεχνικών προσφορών και διατύπωσε την άποψή 
της επ’ αυτών με το 2ο πρακτικό της. 

γ) Μετά την εκδίκαση των ως άνω αντιρρήσεων από την 
Προϊσταμένη Αρχή, η Επιτροπή αποσφράγισε τις οικονο¬ 
μικές Προσφορές των διαγωνιζομένων που μετείχαν στο 
τελικό στάδιο του διαγωνισμού (οκτώ συνολικά) και υπο- 
λόγισετις ανηγμένες Οικονομικές Προσφορές βάσει του 
οικείου Πρακτικού αξιολόγησης, της απόφασης εκδίκα¬ 
σης των αντιρρήσεων, καθώς και των όρων της Διακήρυ¬ 
ξης· 

δ) Τέλος η Επιτροπή, ύστερα από εξέταση των στοιχείων 
της προσφοράς της Κοινοπραξίας Ι.Γ.ΚΟΡΟΝΤΖΗΣ Α.Ε - 
ΕΚΤΕΡ Α.Επου προσέφερετη μικρότερη ανηγμένη προσφο¬ 
ρά, και μετά από σχετική έρευνα στο ΜΕΕΠ, εισηγήθηκε ομό¬ 
φωνα την ανάθεση του έργου στην υπόψη Κοινοπραξία. 

2. Τα μέλη της Επιτροπής Κωτσοβίνου Δέσποινα (Πρόε¬ 
δρος), Γ εωργιάδου Μαρία, Θανασήπαππα Ευθαλία, Ζήρας 
Διονύσιος, Καρλή Μαργαρίτα,Φιλίππου Βάϊα, Αναγνώστου 
Σωκράτης, Τραυλός Γεώργιος, Παπαμικρούλης Νικόλαος, 
καθώς και οι Γραμματείς της Επιτροπής Καρλή Μαρία και 
Μακαντάση Δαυϊδούλα ασχολήθηκαν και πέραν του ωρα¬ 
ρίου της Υπηρεσίας συνολικά για έντεκα μήνες (11) μήνες. 

3. Σύμφωνα με το άρθρο 5 του Ν. 2229/94, όπως τροπο¬ 
ποιήθηκε και ισχύει με το Ν. 2338/95, καταβάλλεται αμοι¬ 
βή για τα μέλη της Επιτροπής Εισήγησης για Ανάθεση του 
Έργου, εφ’ όσον αυτό χαρακτηριστεί σημαντικό ή ειδικό 
με απόφαση του Υπουργού ΠΕ.ΧΩ.Δ.Ε. 

4. Ύστερα από τη γνωμοδότηση της Επιτροπής Εισή¬ 
γησης για Ανάθεση, το έργο, με την 1423/α/15/3.8.2000 
Απόφαση του Υπουργού ΠΕΧΩΔΕ, κατακυρώθηκε στη 
μειοδότρια Κοινοπραξία. 

5. Η πίστωση για την αμοιβή της Επιτροπής βαρύνει το 
ενάριθμο έργο 9677001 της ΣΑΕ 077, αποφασίζουμε: 

1. Καθορίζουμε τη συνολική αμοιβή των μελών της 
Ε.Ε.Α. του έργου «Επέκταση Αεροσταθμού στον Κρατικό 
Αερολιμένα Ηρακλείου ΚΑΖΑΝΤΖΑΚΗΣ» ως εξής : 

Για την Πρόεδρο και τα υπόλοιπα μέλη της Επιτροπής 
στο ποσό των 1.320.000 δρχ. για τον καθένα 

Γ ια τους Γ ραμματείς της Επιτροπής στο ποσό των 
660.000δρχ. για τον καθένα. 

2. Εγκρίνουμε τη διάθεση πίστωσης ποσού δεκατριών 
εκατομμυρίων διακοσίων χιλιάδων δρχ. (13.200.000) σε 
βάρος του ενάριθμου έργου 9677001 της ΣΑΕ 077 για την 
πληρωμή της ως άνω αμοιβής των μελών της Επιτροπής 
και των Γραμματέωντης Επιτροπής. 


Η σχετική καταβολή να γίνει από την ΕΥΔΕ Α/Δ Νοτίου 
Ελλάδος δια της υπολόγου του έργου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 1 Φεβρουάριου 2001 
Οι Γενικοί Γ ραμματείς 

Δημοσιονομικής Πολιτικής Δημοσίων Έργων 

Υπουργείου Οικονομικών Υπ. Περιβάλλοντος, Χωροταξίας 

και Δημοσίων Έργων 
I. ΚΟΥΣΟΥΛΑΚΟΣ I. ΧΡΥΣΙΚΟΠΟΥΛΟΣ 

-♦- 

Αριθ. 2/5242/0022 (6) 

Υπερωριακή απασχόληση υπαλλήλων του διοικητικού 
Προσωπικού του Οργανισμού Εκδόσεως Διδακτικών 
Βιβλίων (Ο.Ε.Δ.Β.) για το Α' εξάμηνο 2001. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

Σύμφωνα με: 

1. Τιςδιατάξειςτου Ν. 2470/1997 «Περί μισθολογίου δη¬ 
μοσίων υπαλλήλων» καιτις διατάξειςτου Ν. 2683/99 (ΦΕΚ 
19/99 Τ.Α'). 

2. Τιςδιατάξειςτου Ν. 2592/1998 άρθρο 15 (ΦΕΚ57/98 
Τ.Α') «Αναπροσαρμογή συντάξεων πολιτικών συνταξιού- 
χωντου Δημόσιου κ.λπ.» δια του οποίου αντικαθίστανται 
οι διατάξεις του άρθρου 18 του Ν. 2470/1997 που αφο¬ 
ρούν την υπερωριακή εργασία. 

3. Την αριθμ. 1107147/1239/0006 Α/4.10.96του Πρωθυ¬ 
πουργού και του Υπουργού Οικονομικών «Ανάθεση αρ¬ 
μοδιοτήτων στους Υφυπουργούς Οικονομικών». 

4. Την αριθμ.2/74260/0004/15.10.99 κοινή Υπουργική 
απόφαση που αφορά την μεταβίβαση εξουσίας υπογρα¬ 
φής στους γενικούς Γ ραμματείς του Υπουργείου Οικονο¬ 
μικών και Υπουργείου Εθνικής Παιδείας και Θρησκευμά¬ 
των, σύμφωνα με το άρθρο 7 παρ.1 του Ν. 1943/91. 

5. Το γεγονός ότι η δαπάνη που θα προκύψει από την 
εκτέλεση των εγκρινομένων ωρών εργασίας, ύψους συ¬ 
νολικά 41.300.000 δρχ. περίπου, υπάρχει εγγεγραμμένη 
στον προϋπολογισμό του Ο.Ε.Δ.Β. 2001 (η συνολική πί¬ 
στωση για υπερωριακή απασχόληση των μονίμων υπαλ¬ 
λήλων που είναι εγγεγραμμένη στον προϋπολογισμό του 
2001 είναι 91.770.000 δρχ.) σε καμία περίπτωση δεν επι¬ 
τρέπεται να υπερβεί τις πιστώσεις που έχουν υπογράφει 
στον προϋπολογισμό του ΟΕΔΒ έτους 2001. 

6. Το γεγονός ότι η υπερωριακή απασχόληση κρίνεται 
απαραίτητη για την κάλυψη εποχιακών εκτάκτων και επει- 
γουσών υπηρεσιακών αναγκών του Ο.Ε.Δ.Β. και ειδικότε¬ 
ρα για την έκδοση και διακίνηση νέων βιβλίων γιατα Τ.Ε.Ε., 
τον υπερδιπλασιασμότων βιβλίωντου Ενιαίου Λυκείου και 
τη μείωση του προσωπικού κατά 15% από το 1995. 

7. Την πράξη 3/14/18.1.2001 του Δ.Σ. του Ο.Ε.Δ.Β. που 
εγκρίνει υπερωριακή εργασία 500 ωρών για το Α' εξάμη¬ 
νο του 2001 για 118 μόνιμους υπαλλήλους του Ο.Ε.Δ.Β., 
αποφασίζουμε: 

Εγκρίνουμε για το Α' εξάμηνο του 2001, την υπερωρια- 
κή απασχόληση, πέρα από τις ώρες της υποχρεωτικής ερ¬ 
γασίας, για 118 μόνιμους διοικητικούς υπαλλήλους του 
Οργανισμού Εκδόσεως Διδακτικών Βιβλίων για το χρονι- 

κό διάστημα από 1.1.2001 έως 30.6.2001 και μέχρι 350 
ώρες για κάθε υπάλληλο συνολικά προκειμένου να καλυ¬ 
φθούν, εποχειακές επείγουσες και έκτακτες υπηρεσιακές 
ανάγκεςτου Ο.Ε.Δ.Β. 

Η δαπάνη που θα προκύψει από την εκτέλεση των εγκρι- 
νομένων ωρών εργασίας ύψους συνολικά 41.300.000 
δρχ. περίπου, σε καμία περίπτωση δεν επιτρέπεται να 
υπερβεί τις πιστώσεις που έχουν εγγράφει στον υπό 
έγκριση προϋπολογισμό (91.770.000 δρχ.) και όπως αυ¬ 
τός θα διαμορφωθεί στη συνέχεια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Φεβρουάριου 2001 
Οι Γ ενικοί Γ ραμματείς 

Δημοσιονομικής Πολιτικής Υπουργείου Εθνικής Παιδείας 

Υπουργείου Οικονομικών και Θρησκευμάτων 

ΙΩΑΝΝΗΣ ΚΟΥΣΟΥΛΑΚΟΣ ΑΘΑΝΑΣΙΟΣ ΤΣΟΥΡΟΠΛΗΣ 

-Φ- 

Αριθ. Π1β/3916 (7) 

Μεταβίβαση Κρατικού Παιδικού Σταθμού στην Κοινότητα 
Πεντέλης - Ν. Αττικής. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 42του Ν. 2218/94 (ΦΕΚ90 
Α') «Ίδρυση Νομαρχιακής Αυτοδιοίκησης, τροποποίηση 
διατάξεων για την πρωτοβάθμια Αυτοδιοίκηση και την πε¬ 
ριφέρεια και άλλες διατάξεις». 

2. Τις διατάξεις του άρθρου 9 του Ν. 2503/97 (ΦΕΚ 
107/Α") «Διοίκηση, οργάνωση, στελέχωση της Περιφέρει¬ 
ας, ρύθμιση θεμάτων για την Τοπική Αυτοδιοίκηση και άλ¬ 
λες διατάξεις». 

3. Τις διατάξεις της παραγράφου 16 του άρθρου 9 του 
Ν. 2623/98 (ΦΕΚ 139 Α') «Ανασύνταξη των εκλογικών κα¬ 
ταλόγων, οργάνωση και άσκηση του εκλογικού δικαιώμα¬ 
τος των ετεροδημοτών, εκσυγχρονισμός της εκλογικής 
διαδικασίας και άλλες διατάξεις». 

4. Τις διατάξεις του άρθρου 27 του Ν. 2081/92 (ΦΕΚ 
154/Α) όπου προστέθηκε το άρθρο 29 του Ν. 1558/85 (ΦΕΚ 
137/Α)« Κυβέρνηση και Κυβερνητικά'Οργανα» και όπως αυ¬ 
τό τροποποιήθηκε μετο άρθρο 1 του Ν. 2469/97 (ΦΕΚ38/Α) 
και το γεγονός ότι από την παρούσα απόφαση δεν προκα- 
λείται δαπάνη σε βάρος του Κρατικού Προϋπολογισμού. 

5. Τις διατάξεις του Π.Δ. 95/2000 (ΦΕΚ 76/Α') «Οργανι¬ 
σμός του Υπουργείου Υγείας και Πρόνοιας». 

6. Τη με αριθ. 2850/18.4.2000 (ΦΕΚ 565/Β/20.4.2000) 
κοινή απόφαση του Πρωθυπουργού και του Υπουργού 
Υγείας και Πρόνοιας «Ανάθεση αρμοδιοτήτων στους 
Υφυπουργούς Υγείας και Πρόνοιας Χριστίνα Σπυράκη και 
Δημήτριο Θάνο». 

7. Την αρ. ΔΙΔΚ/Φ.1/2/11187/12.5.2000 (ΦΕΚ 
630/Β/12.5.2000) κοινή απόφαση του Πρωθυπουργού και 
της Υπουργού Εσωτερικών, Δημόσιας Διοίκησης και Απο¬ 
κέντρωσης «Ανάθεση αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης». 

8. Τη με αριθ. 152/18.7.2000 Απόφαση του Κοινοτικού 
Συμβουλίου της Κοινότητας Πεντέλης - Ν. Αττικής, απο¬ 
φασίζουμε: 


Μεταβιβάζουμε: 

Στην Κοινότητα Πεντέλης - Ν. Αττικής: 

Τον Κρατικό Παιδικό Σταθμό Πεντέλης - Π.Δ. 182/92 
(ΦΕΚ 82 Α') που λειτουργεί με τις διατάξεις του Α.Ν. 
2.11.35 (ΦΕΚ 527Α ). 

Θα ακολουθήσει η υπογραφή προγραμματικής Σύμβα¬ 
σης, όπως προβλέπεται στις διατάξεις του άρθρου 9 του 
Ν. 2503/97 (ΦΕΚ 107 Α'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Οκτωβρίου 2000 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

ΑΠΟΚΕΝΤΡΩΣΗΣ 

Κ. ΚΑΪΣΕΡΛΗΣ Δ. ΘΑΝΟΣ 

-Φ- 

Αριθ. 1958 (8) 

Υπερωρίες Α' εξαμήνου 2001 για τους υπαλλήλους της 

Δ/νσης Γεωργίας Ν.Α. Ημαθίας. 

Ο ΝΟΜΑΡΧΗΣ ΗΜΑΘΙΑΣ 

Έχοντας υπόψη: 

1. Τις διατάξεις του αρ. 15 του Ν. 2592/98 σχετικά με την 
υπερωριακή εργασία. 

2. Τις διατάξεις του αρ. 10 του Ν. 2732/99 (Φ. Ε. Κ. 154 
τεύχος Α') σχετικά με την απασχόληση υπαλλήλων για Κυ¬ 
ριακές, ημέρες αργίας και νυχτερινές ώρες. 

3. Τις διατάξεις της παρ. 7 του αρ. 35 του Ν. 2738/99 
(Φ.Ε.Κ. 180 τεύχος Α'). 

4. Το έγγραφο του Υπ. Γεωργίας με αρ. 332257/ 
17.1.2001 «Υπερωρίες Α' εξαμήνου 2001» για υπαλλή¬ 
λους του Υπ. Γεωργίας που υπηρετούν στις Ν.Α. 

5. Τις ανάγκες της Υπηρεσίας. 

6. Το γεγονός ότι υπάρχει η ανάλογη πίστωση, αποφα¬ 
σίζουμε: 

Εγκρίνουμε την υπερωριακή απασχόληση των Γεωπό¬ 
νων Φυτοπροστασίας, Ποιοτικού Ελέγχου και Ελέγχου 
μεταποιημένων για καθημερινές, Κυριακές και αργίες 
σύμφωνα με τις ανάγκες της Υπηρεσίας σας για τους μή¬ 
νες Ιανουάριο, Φεβρουάριο, Μάρτιο, Απρίλιο, Μάιο, Ιού¬ 
νιο του 2001 για τα προγράμματα που ορίζει η αρ. 
332257/17.1.2001 κατανομή του Υπ. Γεωργίας ως εξής: 

Καθημερινές 3.540 ώρες 

Κυριακές, αργίες 720 ώρες και 

Συνολική δαπάνη 6.498.000 δρχ. 

Ο ορισμός των υπαλλήλων που θα απασχοληθούν υπε- 
ρωριακά θα γίνει από το Δ/ντή Γεωργίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 30 Ιανουάριου 2001 
Ο Βοηθός Νομάρχη 
ΑΣΤΕΡΙΟΣ ΔΙΟΥΔΗΣ 
-Φ- 

Αριθ. 1419 (9) 

Υπερωριακή εργασία γεωπόνων του Υπ. Γεωργίας που υπη¬ 
ρετούν στη Νομαρχιακή Αυτοδιοίκηση Νομού Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 

Έχοντας υπόψη: 

α) Τις διατάξεις του Π.Δ. 30/96 Κώδικα Νομαρχιακής 
Αυτοδιοίκησης. 

β) Τις διατάξεις του άρθρου 25 παράγραφος 7 του Ν. 
2738/99 «περί διαπίστωσης αναγκών υπερωριακής απα¬ 
σχόλησης προσωπικού που υπηρετεί στις Νομαρχιακές 
Αυτοδιοικήσεις». 

γ) Τις διατάξειςτου άρθρου 15του Ν. 2592/98το οποίο 
αντικαθιστά το άρθρο 18 του Ν. 2470/97 «Αναμόρφωση 
μισθολογίου προσωπικού της Δημόσιας Διοίκησης και 
άλλες συναφείς διατάξεις». 

δ) Τις διατάξειςτου άρθρου 10του Ν. 2732/99 σχετικά 
με την απασχόληση των γεωπόνων κατά τις Κυριακές, 
ημέρες αργίας και νυχτερινές ώρες. 

ε) Το με αρ. 332257/17.1.2001 έγγραφο του Γενικού 
Γραμματέα του Υπ. Γεωργίας, «προγραμματισμός υπε- 
ρωριακής εργασίας γεωπόνων ποιοτικών ελεγκτών Α' 
εξαμήνου 2001». 

στ) Τις ανάγκες της Δ/νσης Αγροτικής Ανάπτυξης Νο¬ 
μού Φθιώτιδος για την καλή λειτουργία της. 

ζ) Το γεγονός ότι προκαλείται δαπάνη εις βάρος του 
προϋπολογισμού του Κ.Τ.Γ.Κ. και Δασών, το ύψος της 
οποίας ανέρχεται σε 1.134.000 δρχ. 


ΕΓΚΡΙΝΕΙ ΚΑΙ ΚΑΤΑΝΕΜΕΙ 

Τις ώρες υπερωριακής απασχόλησης τόσο της απο¬ 
γευματινής όσο και των Κυριακών και εξαιρέσιμων ημε¬ 
ρών, για τους γεωπόνους ποιοτικούς ελεγκτές, που θα 
απασχοληθούν με τον ποιοτικό έλεγχο των εξαγωμένων - 
εισαγομένων και στο εσωτερικό της χώρας δικαινουμέ- 
νων, αποσυρόμενων και των προοριζομένων για τη μετα¬ 
ποίηση νωπών, καθώς και των επεξεργασμένων και μετα¬ 
ποιημένων γεωργικών προϊόντων κατά το διάστημα από 
1.1.2001 μέχρι 30.6.2001. 

ΝΩΠΑ ΜΕΤΑΠΟΙΗΜΕΝΑ 

Απογευματινές ώρες Κυριακών και Απογευματινές ώρες Κυριακών και 
ώρες εξαιρέσιμων ημερών ώρες εξαιρέσιμων ημερών 

270 30 420 30 

Μέγιστος αριθμός γεωπόνων πέντε (5). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Λαμία, 31 Ιανουάριου 2001 

Ο Νομάρχης 
ΤΡΙΑΝΤ. ΜΠΕΛΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ. 0 Γ 
θ-ΙΤΙΗίΙ: \Λ/θβΐΤΙ35ΐθΓ @ Θ1.0Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51_ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά θσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 ουτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιεί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυτο 

δρχ- 

ΘυΐΌ 

δρχ- 

θυΐΌ 

δρχ- 

θυΐΌ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυΐΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙβιτίΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























